金像獎︱余香凝露肩裝爭影后 老公傍實「硬晒軚」
2024年04月14日 17:33
東網電視
更多新聞短片
第42屆香港電影金像獎頒獎禮今日(14日)於尖沙咀文化中心舉行,紅地氈儀式於今午四點半開始。影后大熱余香凝在丈夫陸政渡陪同下,身穿露肩裝上陣。服裝貼身設計呈現出完美身段,她笑言:「今日只係食咗兩粒朱古力」。余香凝大讚女兒有時裝觸覺有份挑選這條裙,不過女兒因為身體不適故未有前來。對於丈夫全程「硬晒軚」,她表示:「佢好緊張,好似機械人咁,一陣會拖住佢隻手一齊坐。」問到若獲獎怎樣慶祝,陸政渡表示:「食飯囉」余香凝興奮表示:「要打邊爐,大魚大肉。」
藝人謝安琪於金像獎中角逐影后獎項,而老公張繼聰亦有前來撐場支持,二人更十指緊扣齊齊行紅地氈,張繼聰表示今次以家屬身份行紅地氈,笑言叨老婆光,他謂:「我今日聽晒老婆話,佢話行就行,企就企。(啲衫都係佢揀?)一齊揀嘅!」問為何不帶同小朋友一同前來時,謝安琪指因為只得一個名額,又謂:「小朋友會喺屋企睇電視,一路叫囂一路支持。」
藝人周家怡以黑色露背高衩拖尾晚裝現身紅地氈上,精神不錯的她,卻大爆自己受傷:「第六、七節肋骨裂咗,因為拍戲前要做練習,可能肌肉唔夠力,拉裂咗,初初都無為意,休息兩星期之後仲痛緊,睇醫生先知道骨裂,我膊頭都一級撕裂,有啲擔心,如果兩級就要做手術。」她表示電影將於六月開拍,自言現在學習不要心急,因受傷關係,開工已延遲了兩三日,醫生估計五月應該康復:「可能動作戲壓到最後先拍,又或者最後用替身或者用鏡頭遷就,依家會舉啞鈴練習吓!」